Ibnu Abi Hatim

Ibn Abi Hatim (   ) panèka ahli hadis sè ampon ngabdhi sabâgiyân bânnya' bâktona ka'angghuy ajhâr hadis Nabi; Ngalakonè parjhâlânan nyarè hadis (Arab: رحلة) ka bhân-sabbhân naghârâ è wilajâ Islam, ngalakonè kritik sanad hadis sè èkaollè, bân nolès bânnya' karya penting è bidang hadis; tamaso’ bidang-bidang laèn, akadhi bidang tafsèr, fikih, ushul fikih sareng salaènna. Karana kontribusi Ibnu Hatim sè sanget rajâ ḍâ' Islam, khusussa è bidang hadis, sarta integritas sè tèngghi, olama'-olama' abherri' bânnya' gellar kahormatan, è antarana: Al-Imam (imam, panutan), An-Naqid (kritikus), bân salaènna.

 Riwayât Kaoḍi'ân 
Nyama aslina Ibnu Hatim panèka Abu Muhammad Abdurrahman bin Muhammad Abi Hatim bin Idris bin Mundzir bin Dawud bin Mihran bin Al-Hanzhali Ar-Razi. Lahèr è Rayy taon 240 H sè kateppa'an kalabân taon 854 M bân sèdhâ taon 327 H kateppa'an kalabân 938 M. Ibnu Hatim rajâ bân akembhâng kalabân rabâdhân lansong ḍâri ramana, Abu Hatim )195 H - 277 H/811 M - 890 M), sè aropa'aghi tokoh rajâ Islam è jhâmanna, otamana ḍâlem bidang hadis Ibnu Hatim èsambhât mènangka hafidh rajâ (bhâsa Arab: الحافظالكبير).

Sa'amponna mamarè kajhiyânna ḍâlem Al-Qur'an, Ibnu Hatim molaè ngalakonè pangompolan hadis ḍâri olama'-olama' sè neptep neng kalahèrranna, Rayy. Akadhi ramana dhibi', Abu Zur'ah bân Warah, tor olama' lowar sè èntar ka ḍaèra kasebbhut.

Èbâkto dhimin, wilajâ Rayy aropa'aghi posat kaèmowan hadis. Salaèn ghânèka, è taon 255 H/868 M otabâ kateppa'an kalabân omorra sè ka-15 taon, Ibnu Hatm alaksana'aghi ibâḍâ hajji sareng ramana, bân sè nerrossaghi kalabân èntar ka Baghdad, Samara, Damaskus, Wasith, bân Kufah ḍâlem rangka ngompolaghi hadis, bân jèpo' aghuru ka Abdullah (213 H - 290/828 H - 903 M), potrana imam Amad bin Hambal, aghuru ḍâ' Abbas bin Muhammad Ad-Duri (200 H - 271 H/816M- 884 M), jhughân aghuru ḍâ' Utsman bin Sa'id Ad-Darimi (200 H - 282 H/816 M - 895 M) bân laènna.

 Sombher